7. ΒΑΣΙΛΙΚΟΝ ΔΙΑΤΑΓΜΑ της 24/28 Απρ. 1952 Περί συγκροτήσεως Υπηρεσιακού Συμβουλίου Προσωπικού Κρατικής Υπηρεσίας Πολιτικής Αεροπορίας. Σελ. 502 Έχοντες υπ' όψιν τας διατάξεις του άρθρ. 17 παρ. 1 εδάφ. γ' του Α.Ν. υπ' αριθ. 1671/1951 "περί Υπουργικού Συμβουλίου και Υπουργείων", την υπ' αριθ. 230/1952 σύμφωνον γνωμοδότησιν του Ανωτ. Συμβουλίου Δημ. Υπηρεσιών και την υπ' αριθ. 232/1952 γνωμοδότησιν του Συμβουλίου Επικρατείας, προτάσει των Ημετέρων επί των Συγκοινωνιών, Συντονισμού και Οικονομικών Υπουργών, απεφασίσαμεν και διατάσσομεν : Άρθρ.1.-1.Παρά τω Υπουργείω Συγκοινωνιών συνιστάται Υπηρεσιακόν Συμβούλιον αποκαλούμενον "Υπηρεσιακόν Συμβούλιον Προσωπικού Κρατικής Υπηρεσίας Πολιτικής Αεροπορίας". 2.Το Υπηρεσιακόν Συμβούλιον Προσωπικού Κρατικής Υπηρεσίας Πολιτικής Αεροπορίας συγκροτείται εκ : α)ενός Αρεοπαγίτου, ως Προέδρου, β)ενός Συμβούλου του Ελεγκτικού Συνεδρίου, γ)του Νομικού Συμβούλου Υπουργείου Συγκοινωνιών, δ)ενός τακτικού καθηγητού του Πανεπιστημίου Αθηνών ή ανωτάτης εν Αθήναις ισοτίμου Σχολής, ε)του Γενικού Διευθυντού Κρατικής Υπηρεσίας Πολιτικής Αεροπορίας και ς)δύο των παρά τη Γενική Δ/νσει Κρατικής Υπηρεσίας Πολιτικής Αεροπορίας υπηρετούντων Διευθυντών α΄ τάξεως. 3.Των εν τη προηγουμένη παραγράφω τακτικών μελών αναπληρωταί ορίζονται πρόσωπα της αυτής αντιστοίχου ιδιότητος και βαθμού, προκειμένου περί του Νομικού Συμβούλου Υπουργείου Συγκοινωνιών, αναπληρωτής αυτού, ορίζεται είς των Συμβούλων του Νομικού Συμβουλίου του Κράτους. Τα υπό στοιχ. α΄, β΄, γ΄, δ΄, και ς΄ της προηγουμένης παραγράφου τακτικά μέλη ως και τους Αναπληρωτάς πάντων των τακτικών μελών ορίζει δι’ αποφάσεώς του ο Υπουργός των Συγκοινωνιών. Ειδικώς προκειμένου περί των υπό στοιχ. α΄, β΄ και δ΄, μελών του Συμβουλίου, ως και περί των αναπληρωτών αυτών, ταύτα ορίζονται δια της αυτής αποφάσεως, μετά πρότασιν του Σώματος εξ ου τα μέλη ταύτα προέρχονται. 4.Χρέη Εισηγητού επί των συζητουμένων θεμάτων αναλαμβάνει ο εκ των συμμετεχόντων εις το Συμβούλιον Διευθυντών α΄ τάξεως ο ασκών και καθήκοντα προϊσταμένου της Διευθύνσεως Προσωπικού Γεν. Δ/νσως ΚΥΠΑ άλλως είς των αυτών Διευθυντών α΄ τάξεως, οριζόμενος παρά του Προέδρου του Συμβουλίου. Χρέη Γραμματέως του Συμβουλίου αναλαμβάνει μόνιμος υπάλληλος της Γεν. Διευθύνσεως Κ.Υ.Π.Α. επί βαθμώ Τμηματάρχου α΄ ή β΄ τάξεως ή Εισηγητού, οριζόμενος δια διαταγής του επί των Συγκοινωνιών Υπουργού. 5.Η Θητεία των τακτικών και αναπληρωματικών μελών του Συμβουλίου ορίζεται διετής. 38.Κ.α.3-7 Υπηρεσία Πολιτικής Αεροπορίας 4 6.Το Συμβούλιον λογίζεται εν απαρτία παρόντων πέντε τουλάχιστον των μελών αυτού αι δε αποφάσεις αυτού λαμβάνονται κατ’ απόλυτον πλειοψηφίαν, εν ισοψηφία υπερισχυούσης, της ψήφου του Προέδρου. Εάν υπάρχουν πλείονες των δύο γνωμών οι ακολουθούντες την ασθενεστέραν οφείλουν να προσχωρήσουν εις μίαν των επικρατεστέρων αυτής. 7.Εν περιπτώσει απουσίας του Προέδρου ή του αναπληρωτού αυτού Αρεοπαγίτου καθήκοντα Προέδρου ασκεί ο εκ των μελών Σύμβουλος του Ελεγκτικού Συνεδρίου. «Άρθρ.2.-1.Το Συμβούλιον επιλαμβάνεται των παραπεμπομένων αυτώ υπό του Υπουργού των Συγκοινωνιών θεμάτων, αποφασίζει δε επί των προτάσεων προαγωγών, μονιμοποιήσεων και επιβολής πειθαρχικών ποινών μεγαλειτέρων της του προστίμου και γνωμοδοτεί επί των προτάσεων τοποθετήσεων, μεταθέσεων, αποσπάσεων, απονομής ηθικών αμοιβών, ως και επί παντός ετέρου συναφούς προς την αρμοδιότητα αυτού θέματος, εφ’ ου η γνώμη του Συμβουλίου ήθελε κριθή αναγκαία παρά του Υπουργού Συγκοινωνιών. 2.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Εις τον επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος. 